**NOGOMETNI SAVEZ**

**BJELOVARSKO-BILOGORSKE ŽUPANIJE**

**Trg Eugena Kvaternika 13; p.p. 104, 43000 Bjelovar**

**Tel: 043 /212–586; fax: 043 /212–589 ; IBAN: HR2524020061100004410**

**OIB: 19102521177; MB: 00977632 ;** [**www.nsbbz.hr**](http://www.nsbbz.hr) **;** **nogometni-savez@bj.t-com.hr**

Na temelju članka 9., 10., 11. i 12. Pravilnika o nogometnim natjecanjima Hrvatskog nogometnog saveza, Izvršni odbor Nogometnog savez Bjelovarsko bilogorske županije, na sjednici održanoj 28**.** srpnja 2025. godine donosi:

# P R O P O Z I C I J E natjecanja za klubove I-e, II-e i III-e Županijske nogometne lige u natjecateljskoj sezoni 2025/2026

**Članak 1.**

Na području Nogometnog saveza Bjelovarsko - bilogorske županije, temeljem odluke Izvršnog odbora Nogometnog saveza provodi se nogometno natjecanje kroz tri (3) stupnja, I, II-e, III-e ( sjever i jug ) ŽNL i to.

|  |
| --- |
| **PRVA ŽNL 25/26** |
| **RBR**  | **Klub**  |  |  |  |  |  |  |  |  |
| **1** | **NK Bilo**  |  |  |  |  |  |  |  |  |
| **2** | **NK Bilogora**  |  |  |  |  |  |  |  |  |
| **3** | **NK Bilogorac**  |  |  |  |  |  |  |  |  |
| **4** | **NK Brestovac**  |  |  |  |  |  |  |  |  |
| **5** | **NK Čazma** |  |  |  |  |  |  |  |  |
| **6** | **NK Gordowa**  |  |  |  |  |  |  |  |  |
| **7** | **NK Hajduk**  |  |  |  |  |  |  |  |  |
| **8** | **NK Ivanska** |  |  |  |  |  |  |  |  |
| **9** | **NK Kamen** |  |  |  |  |  |  |  |  |
| **10** | **NK Lasta (G)** |  |  |  |  |  |  |  |  |
| **11** | **NK Sloga**  |  |  |  |  |  |  |  |  |
| **12** | **NK Ribar** |  |  |  |  |  |  |  |  |
| **13** | **NK Rovišće** |  |  |  |  |  |  |  |  |
| **14** | **NK Trnski** |  |  |  |  |  |  |  |  |

|  |
| --- |
| **DRUGA ŽNL 25/26** |
| **RBR**  | **Klub**  |  |  |  |  |  |  |  |  |
| **1** | **NK Draganec**  |  |  |  |  |  |  |  |  |
| **2** | **NK Lasta (P)**  |  |  |  |  |  |  |  |  |
| **3** | **NK Mlinar**  |  |  |  |  |  |  |  |  |
| **4** | **NK Mladost D.B.** |  |  |  |  |  |  |  |  |
| **5** | **NK Moslavina VT**  |  |  |  |  |  |  |  |  |
| **6** | **NK Napredak** |  |  |  |  |  |  |  |  |
| **7** | **NK Omladinac**  |  |  |  |  |  |  |  |  |
| **8** | **NK Polet (N)** |  |  |  |  |  |  |  |  |
| **9** | **NK Skok**  |  |  |  |  |  |  |  |  |
| **10** | **NK Tomislav B** |  |  |  |  |  |  |  |  |
| **11** | **NK Tomislav Đ** |  |  |  |  |  |  |  |  |
| **12** | **NK TOSK** |  |  |  |  |  |  |  |  |
| **13** | **NK Zdenka 91** |  |  |  |  |  |  |  |  |
| **14** | **NK Zvijerci** |  |  |  |  |  |  |  |  |

|  |
| --- |
| **TREČA ŽNL 25/26 JUG** |
| **RBR**  | **Klub**  |  |  |  |  |  |  |  |
| **1** | **NK Bršljanica**  |  |  |  |  |  |  |  |
| **2** | **NK Dinamo D.** |  |  |  |  |  |  |  |
| **3** | **NK Ilova**  |  |  |  |  |  |  |  |
| **4** | **NK Imsovac** |  |  |  |  |  |  |  |
| **5** | **HNK Jovača**  |  |  |  |  |  |  |  |
| **6** | **NK Junak**  |  |  |  |  |  |  |  |
| **7** | **NK Mladost-Nada**  |  |  |  |  |  |  |  |
| **8** | **NK Polet Uljanik** |  |  |  |  |  |  |  |
| **9** | **NK Radnički**  |  |  |  |  |  |  |  |
| **10** | **NK Sokol**  |  |  |  |  |  |  |  |
| **11** | **NK Ribar K.I.** |  |  |  |  |  |  |  |

|  |
| --- |
| **TREČA ŽNL 25/26 SJEVER** |
| **RBR**  | **Klub**  |  |  |  |  |  |  |  |  |
| **1** | **NK Bedenik**  |  |  |  |  |  |  |  |  |
| **2** | **NK BŠK** |  |  |  |  |  |  |  |  |
| **3** | **NK Croatia** |  |  |  |  |  |  |  |  |
| **4** | **NK Dapci** |  |  |  |  |  |  |  |  |
| **5** | **NK Galovac** |  |  |  |  |  |  |  |  |
| **6** | **HNK Hajduk L.B.**  |  |  |  |  |  |  |  |  |
| **7** | **NK Hrvatski Sokol** |  |  |  |  |  |  |  |  |
| **8** | **NK Korenovo** |  |  |  |  |  |  |  |  |
| **9** | **NK Mladost N.P.**  |  |  |  |  |  |  |  |  |
| **10** | **NK Moslavina DP**  |  |  |  |  |  |  |  |  |
| **11** | **NK Signal**  |  |  |  |  |  |  |  |  |
| **12** | **NK Slavija** |  |  |  |  |  |  |  |  |
| **13** | **NK Šandrovac** |  |  |  |  |  |  |  |  |
| **14** | **NK Zrinski** |  |  |  |  |  |  |  |  |

**Članak 2.**

Natjecanjem rukovodi Nogometni savez Bjelovarsko-bilogorske županije ( u daljnjem tekstu Savez ). Odluku o organizaciji vođenja natjecanja donosi Izvršni odbor Saveza.

**Članak 3.**

Natjecanje se odvija po dvostrukom bod sustavu i to u dvije nogometne sezone, jesen i proljeće.

**Članak 4.**

Raspored parova se utvrđuje - ždrijebom broja pojedinog sudionika i to predstavlja ključ za primjenu Bergerove tablice, najkasnije 15 dana prije kalendarom predviđenog početka.

Kalendar natjecanja donosi Izvršni odbor Saveza, a na prijedlog Natjecateljske komisije. Utvrđeni termini u Kalendaru natjecanja ne mogu se mijenjati osim u slučaju više sile ili posebnom odlukom Izvršnog odbora Saveza. U tom slučaju Povjerenik za natjecanje može izvršiti promjenu termina i satnice pojedine utakmice ili cijelog kola.

Odluku o odigravanju utakmica posljednjeg kola u kojima se odlučuje o poretku klubova za napredovanje ili ispadanje iz lige, a koje se igraju isti dan i u isto vrijeme donijet će Povjerenik za natjecanje.

U izuzetnim slučajevima (elementarne nepogode i slično), Povjerenik za natjecanje također može promijeniti termin utvrđen kalendarom prije odigravanja utakmice, tako da se pravovremeno obavijesti gostujuća momčad ili izvršiti zamjenu domaćinstva za pojedinu utakmicu.

Utakmica čije je odigravanje odgođeno, u pravilu, mora se odigrati, u roku od 14 dana.
Ukoliko je donesena odluka o odgodi odigravanja utakmice čije je odigravanje zakazano u

subotu  odrediti će se novi termin odigravanja utakmice za 24 sata, a ukoliko i tada teren bude nepodoban za igru Povjerenik za natjecanje odrediti će novi termin odigravanja sukladno roku iz prethodnog stavka.

**ORGANIZACIJA UTAKMICA – OBVEZE I ODGOVORNOSTI**

**Članak 5.**

Organizaciju utakmice provode klubovi koji igraju na domaćem terenu i obvezni su brinuti o uspjehu organizacije utakmice.

Klub domaćin isključivo je nadležan za red i sigurnost prije, tijekom i nakon utakmice i bit će pozvan na odgovornost zbog bilo kojeg incidenta, te može biti kažnjen u skladu sa odredbama Disciplinskog pravilnika HNS.

U slučaju nastanka štete, klub domaćin oslobađa Savez svih zahtjeva za naknadu štete nastale organizacijom utakmice.

Nogometna rukovodstva sa sjedištem u mjestu odigravanja utakmica obvezna su pružiti svu neophodnu pomoć za uspješnu organizaciju utakmice. Svi klubovi ŽNL obvezni su imati ispravan PC uređaj, printer i mogućnost spajanja na internet.

**Članak 6.**

Klub domaćin je obvezan poduzeti sve potrebne mjere za sigurnost sudaca, delegata i gostujuće momčadi, prije, za vrijeme odigravanja utakmice i sve do napuštanja igrališta – stadiona i mjesta odigravanja utakmice odgovarajućim prijevoznim sredstvom.

Klub domaćin je obvezan na svim prvenstvenim utakmicama osigurati liječničku službu i vozilo hitne medicinske pomoći ( ili vozača i vozilo za prijevoz ozlijeđenog igrača ), koje mora biti na igralištu - stadionu za vrijeme odigravanja utakmice.

**Klub domaćin na I ŽNL obavezan je osigurati kameru za snimanje utakmice i snimatelja, te utakmicu snimiti na DVD, USB stick ili SD karticu, a snimak utakmice predati delegatu neposredno po završetku utakmice ili dodati/uploadati na online platformu u roku od 48 h od završetka utakmice.**

 **Ukoliko utakmica nije snimljena ili nisu snimljeni sporni ili incidentni događaji klub podliježe odredbama Pravilniku o snimanju nogometnih utakmica ili Disciplinskog pravilnika HNS-a.**

Svako neovlašteno korištenje i ustupanje snimke utakmice je zabranjeno i predstavlja disciplinski prekršaj za što je odgovoran klub domaćin.

Klub domaćin dužan je osigurati najmanje 4 sakupljača lopti – obveza klubova domaćina I i II ŽNL.

Klub domaćin dužan je osigurati osvježavajuće bezalkoholno piće gostujućoj ekipi i službenim osobama Saveza.

Klub domaćin obvezan je osigurati rukovoditelja osiguranja i najmanje 3 redara ( redarsku službu ) vidljivo obilježenih ili rukovoditelja osiguranja i najmanje dva zaštitara ili dvije osobe osposobljene za obavljanje poslova redara na športskim natjecanjima.

Redari ne smiju ući u teren za igru bez dopuštenja suca utakmice, osim u slučaju ulaska gledatelja u teren za igru ili uništavanja imovine u većem opsegu.

Delegat utakmice, ako to zahtijevaju sigurnosni razlozi, prije početka utakmice može zatražiti od kluba domaćina da se poveća broj redara ili zaštitara od Propozicijama propisanog.

Klub domaćin obvezan je postupiti u skladu s odredbama ovog članka jer se u protivnom utakmica neće odigrati, a isti će snositi sve posljedice neodigravanja utakmice.

**Članak 7.**

Ovlašteni ( licencirani prema Pravilniku o licenciranju službenih osoba NSBBŽ-a ) predstavnici klubova moraju obavezno najmanje 35 minuta prije početka utakmice delegatu utakmice dostaviti popis igrača i njihove športske iskaznice, složene po redu kako se upisuju u zapisnik utakmice, te komplet sportske opreme igrača i vratara.

Uz športske iskaznice obavezno se dostavljaju i licence svih službenih osoba (prema Pravilniku ).

**Članak 8.**

Prvenstvene utakmice klubova Prve, Druge i Treće ŽNL moraju se igrati na igralištima koja u svemu odgovaraju propisima Pravila nogometne igre i Pravilnika o nogometnim natjecanjima i koja su registrirana od strane nadležnog nogometnog tijela, a rješenje o registraciji igrališta mora biti istaknuto na vidnom mjestu u prostoriji za pisanje zapisnika.

**Članak 9.**

Za odigravanje utakmica I, II-ih, i III-ih ŽNL klub domaćin obvezan je na početku i za vrijeme trajanja igre osigurati tri (3) ispravne lopte koje u svemu moraju odgovarati propisima Pravila nogometne igre. U slučaju da se utakmica igra na snijegom pokrivenom terenu, lopte moraju biti druge ( kontrastne ) boje.

**Članak 10.**

**Službeni predstavnik kluba mora unijeti i ovjeriti sastav svoje momčadi i službenih osoba u COMET sustav najkasnije 20 minuta prije početka utakmice.**

U slučaju da nakon ovjere popisa igrača dođe do ozljede igrača na zagrijavanju, koji je u zapisnik o utakmici upisan među igrače koji trebaju započeti utakmicu, ozlijeđenog igrača može zamijeniti bilo koji upisani zamjenski igrač. Službeni predstavnik kluba momčadi, čiji se igrač ozlijedio, mora o tome obavijestiti delegata utakmice koji će potom obavijestiti suca i službenog predstavnika suparničke momčadi, te osigurati da se putem službenog razglasa o tome obavijeste sve osobe na stadionu.

Klub domaćin mora osigurati sve potrebne tiskanice, obrazac zapisnika utakmice, zapisnik o pripremi utakmice i drugo ukoliko se zapisnik ne može sastaviti u COMET sustavu.

Službeni predstavnik kluba je odgovoran za podatke o igračima i službenim osobama, što potvrđuje ovjeravanjem sastava vlastite momčadi.

U slučaju odsutnosti ili odstranjenja službenog-ih predstavnika kluba s klupe za službene osobe od strane suca, zamjenjuje ga kapetan ekipe. Smatra se da su svi podaci u zapisniku točni dok se ne dokaže suprotno.

U slučaju da se u zapisniku o odigranoj utakmici utvrdi pogreška, postupa se po čl. 30. Pravilnika o nogometnim natjecanjima HNS-a.

**Članak 11.**

Za vrijeme odigravanja utakmice sva pića mogu se točiti samo u plastičnoj ambalaži.

Za vrijeme odigravanja prvenstvenih utakmica u ograđenom dijelu igrališta zabranjena je upotreba alkoholnih pića i duhanskih proizvoda.

Za vrijeme odigravanja prvenstvenih utakmica, u ograđenom dijelu terena za igru mogu se nalaziti slijedeće službene osobe:

-predstavnici klubova s licencom ŽNS-a ( po jedan),

-trener s licencom ŽNS-a,

-pomoćni trener s licencom ŽNS-a

-zamjenski igrači u sportskoj opremi ( do sedam ),

-fizioterapeut ili osoba osposobljena za pružanje prve pomoći u sportskoj opremi i licencom ŽNS-a,

-liječnik kluba s licencom ŽNS-a.

-povjerenik za sigurnost s licencom ŽNS-a.

U igralištu s unutarnje strane ograde, mogu se još nalaziti:

- dežurni liječnik s posebnom oznakom i 4 osobe uz nosila, posebno označene, za iznošenje ozlijeđenih igrača izvan terena,

- liječnička služba, vozilo i vozač dežurnih kola hitne medicinske pomoći,

- minimum 4 dodavača lopti obučenih u sportsku opremu različite boje od boje dresova obje momčadi,

- fotoreporteri i snimatelji vidno obilježeni s odgovarajućim oznakama.

- invalidne osobe u kolicima.

**Članak 12.**

Za nerede ili izgrede koji se dogode u dijelu gledališta gdje se nalaze gostujući navijači, gostujući klub ima objektivnu odgovornost, te podliježe disciplinskim sankcijama.

**Članak 13.**

Klubovi su odgovorni za ponašanje svojih igrača, službenih osoba, članova, navijača i svake druge osobe koja obavlja dužnost na utakmici u ime kluba.

Promocija ili objava, na bilo koji način, političkih, vjerskih i rasnih poruka ili bilo kojih drugih političkih djelovanja unutar stadiona, rasizam strogo je zabranjena uoči, tijekom ili nakon završetka utakmice.

**Članak 14.**

**Nedovoljno i loše obavljena organizacija utakmice smatra se:**

**- ako ne ispunjava uvjete za rang natjecanja u kojem se natječe propisane ovim Propozicijama.**

**- ako na vrijeme nisu pripremljene službene prostorije,**

**- ako nije pripremljeno igralište ( vidljivo i pravilno obilježeno, ako je trava na igralištu viša od 6 cm ),**

**- ako nije pravilno obilježen tehnički prostor ( 1 m od uzdužne crte i 1 m od kućice ),**

**- ako nema povjerenika za sigurnost, te minimalno tri redara vidljivo označena, dva zaštitara** **ili osoba osposobljenih za obavljanje poslova redara na športskim natjecanjima,**

**- ako klub na vrijeme ne osigura odgovarajuće tiskanice,**

**- ako ne osigura zapisničara ( I i II ŽNL ),**

**- ako ne osigura četiri sakupljača lopti ( I i II ŽNL ),**

**- ako ne osigura bezalkoholno piće za službene osobe i suparničku ekipu,**

**- ako ne osigura kameru i snimatelja ( I ŽNL ),**

**- ako ne osigura pristup u COMET sustavu ili ne piše zapisnike u COMET sustavu,**

**- ako ne osigura dovoljan broj ispravnih lopti za igru,**

**- ako nema odgovarajuće licence za službene osobe,**

**- ako nije osigurao zdravstvenu zaštitu ili vozilo u slučaju sigurnog prijevoza eventualno povrijeđenih igrača.**

**PRAVO NASTUPA**

**Članak 15.**

Pravo nastupa imaju svi pravilno registrirani igrači koji su navršili 17 godina života i koji su stekli pravo nastupa na prvenstvenim utakmicama, temeljem odredbi Pravilnika o registraciji klubova i igrača HNS-a i Pravilnika o statusu igrača HNS-a.

Iznimno, na prvenstvenim utakmicama mogu nastupiti i igrači koji su navršili 16 godina života, a kojima je specijalna liječnička komisija odobrila nastup za prvu momčad.

Sa specijalističkim liječničkim pregledom, sve dok je na snazi, igrač može nastupiti na svim utakmicama i u slučaju da je rok valjanosti redovnog pregleda istekao.

Na utakmicama Prve, Druge i Treće ŽNL mogu nastupiti samo oni igrači koji su proglašeni zdravstveno sposobni

**Klub za koji igrač nastupa obvezan je u sustav COMET upisati da je igrač liječnički pregledan i do kada vrijedi liječnički pregled.**

Rok valjanosti liječničkog pregleda vrijedi 6 ( šest ) mjeseci od dana upisa u športsku iskaznicu.

Igrač koji nije liječnički pregledan, odnosno koji nije obavio liječnički pregled u određenom roku ili kome je od strane liječnika zabranjeno igranje, kao i igrač kome liječnički pregled nije upisan u sustav COMET ne može nastupiti na javnoj utakmici

Na prvenstvenim utakmicama nemaju pravo nastupa igrači koji se nalaze pod suspenzijom, kaznom zabrane igranja i automatskom kaznom zbog četiri opomene.

**Automatsku kaznu zabrane igranja jedne prvenstvene utakmice nastalu zbog dobivene četiri opomene, igrač izdržava na prvoj sljedećoj prvenstvenoj utakmici.**

Tijelo koje vodi natjecanje obavještava klub o igračima koji su pod automatskom kaznom putem službenog glasila «NOGOMET».

Klubovi se dužni voditi vlastitu evidenciju opomenutih i isključenih igrača.

Klubovi su obvezni izvijestiti tijelo koje vodi natjecanje o broju opomena igrača koji se tijekom prvenstva registrira za klub.

**Članak 16.**

**U natjecanju Prve, Druge i Treće ŽNL, dopušten je nastup najviše dva (2) igrača strana državljana na utakmici.**

Igračima iz prethodnog stavka ne smatraju se igrači koji imaju dvojno državljanstvo, od kojih je jedno hrvatsko, te igrači iz zemalja članica Europske unije, te igrači iz Ukrajine.

Igrač koji je upisan u zapisnik utakmice, smatra se da na utakmici nije nastupio ukoliko nije ušao u igru.

**Članak 17.**

Na svim prvenstvenim utakmicama može biti imenovano do najviše sedam (7) zamjenskih igrača, koji mogu zamijeniti u Prvoj ŽNL najviše pet (5) igrača dok u Drugoj i Trećoj ŽNL u igri mogu nastupiti svi igrači upisani u zapisnik.

U Trećoj ŽNL dopušta se napuštanje igrača s mogućnošću povratka u igru ( leteće zamjene ) i to u prekidu igre. Igrač na utakmici može biti najviše dva (2) puta zamijenjen, odnosno dva puta nastupiti. Tako zamijenjen igrač mora se nalaziti na klupi za zamjenske igrače ili u prostoru određenom za zagrijavanje igrača ( osim u slučaju pružanja liječničke pomoći i slično ), s pravima i obvezama zamjenskog igrača.

 Izmjena igrača mora se vršiti na središnjoj crti u prekidu igre. Delegat ili pomoćni sudac signalizirati će sucu utakmice da momčad planira izvršiti zamjenu. Kada igrač prvi puta ulazi u teren za igru sudac će provjeriti ispravnost opreme na igraču te dopustiti zamjenu ( u ostalim situacijama sudac neće kontrolirati ispravnost opreme igrača ).

Delegat i pomoćni sudac konstatirat će vrijeme prvog ulaska igrača u teren za igru, a tak podatak će se upisati u zapisnik o utakmici.

**DELEGAT UTAKMICE**

**Članak 18.**

Za svaku prvenstvenu utakmicu Povjerenik za natjecanje ŽNL određuje delegata koji zastupa Savez i Tijelo koje vodi natjecanje. Delegat ocjenjuje suđenje ( na I i II ŽNL) i ima vrhovni nadzor na utakmici.

Obveza delegata utakmice je da na utakmice ŽNL Bjelovarsko - bilogorske županije, dođe najmanje 45 min. prije zakazanog početka igranja.

Delegat je dužan po dolasku na utakmicu odmah stupiti u kontakt sa predstavnikom domaćeg kluba.

**Delegat je dužan prije početka utakmice u COMET sustavu provjeriti ispravnost unosa podataka od strane predstavnika klubova o postavama momčadi i službenim osobama kluba i izvršiti identifikaciju svih službenih osoba i igrača, a na zahtjev predstavnika kluba i u poluvremenu ili po završetku utakmice, dok je klub dužan osigurati igrača za identifikaciju 10 minuta nakon izlaska iz terena za igru odnosno završetka poluvremena ili utakmice.**

**U Izvješću o utakmici u** „ZAPAŽANJE DELEGATA“**, unijeti sve podatke važne za organizaciju utakmice kao i potrebne podatke opisane u Pravilniku o delegatima i vršenju delegatske dužnosti.**

Medij snimljene utakmice, delegat je dužan dostaviti u roku od tri dana u Ured saveza ukoliko ga klub ne **doda/učita na online platformu**.

Delegat je dužan ODMAH telefonski izvijestiti Povjerenika za natjecanje ukoliko se na utakmici dogodio incident ( neodigravanje utakmice, prekid i sl. ).

**Ukoliko sastanku pred utakmicu nije prisutan delegirani sudac, delegat je dužan odmah izvijestiti Povjerenika za suđenje koji je dužan povratno delegata izvijestiti o sucu utakmice.**

Delegat kontrolira ispravnost podnijetih obračuna takse i putnih troškova sudaca utakmice koje je dužan unijeti u COMET, a obvezan je izvršiti i druge radnje koje mu povjeri Povjerenik za natjecanje.

**Članak 19.**

Klub domaćin Prve i Druge ŽNL dužan je osigurati prostoriju za sastanak službenih osoba i predstavnika klubova, koji će se održati 40 minuta prije početka utakmice pod rukovodstvom delegata utakmice, a kojem obvezno prisustvuju:

- sudac i pomoćni suci utakmice,

- službeni predstavnici klubova,

- povjerenik za sigurnost kluba domaćina,

- povjerenik za sigurnost gostujućeg kluba.

U slučajevima kada to ocijeni potrebnim delegat može zatražiti da sastanku prisustvuju i rukovoditelji pojedinih službi i tijela uključenih u organizaciju utakmice.

Sportska oprema prezentirana i utvrđena na sastanku pred utakmicu, te zapisnički konstatirana ne može se više samovoljno mijenjati.

Službeni predstavnik domaće momčadi dužan je delegatu utakmice za vrijeme sastanka pred utakmicu dostaviti:

- popis igrača i športske iskaznice

- popis povjerenika za sigurnost, OIB-om ili brojem licence te redara po imenu i prezimenu

- podaci o vozilu i vozaču u slučaju potrebe hitne pomoći.

Na sastanku se obavlja provjera svih obavljenih zadataka u pripremi za odigravanje utakmice koji proizlaze iz odredbi Pravilnika o nogometnim natjecanjima, Propozicija natjecanja, Odluke o sigurnosti na nogometnim utakmicama, Zakona o javnom okupljanju, Zakona o sprječavanju nereda na športskim natjecanjima te ostalih odluka Izvršnog odbora Saveza-a.

**Članak 20.**

**Ako je na utakmici bilo incidenata ili drugih radnji koje predstavljaju prekršaj, delegat će to naznačiti u rubrici „ZAPAŽANJE DELEGATA“, a povjereniku natjecanja će podnijeti dopunsko izvješće s opisom incidenta, sudionicima i mogućim posljedicama, slijedeći dan najkasnije do 12 sati.**

U slučaju da sudac ili delegat podnosi prijavu, potrebno je istu odmah upisati u „ZAPAŽANJE DELEGATA“**,** a dopunski izvještaj dostaviti u pismenom obliku.

Po potrebi Komisija ili Povjerenik za natjecanje mogu zatražiti poseban dopunski izvještaj sa svih utakmica od službenih osoba ili službenih predstavnika klubova.

Delegat - kontrolor koji na utakmici vrši i nadzor na suđenju obavezan je dostaviti kontrolu suđenja u roku od 48 sati po odigranoj utakmici u ured Saveza ili na mail Povjerenika za suđenje.

**Članak 21.**

Pravilnik o vršenju dužnosti delegata donosi Izvršni odbor Saveza na prijedlog Natjecateljske komisije. **Ne pridržavanje delegata i svih ostalih službenih osoba ovih Propozicija i Pravilnika povlači za sobom disciplinsku odgovornost.**

**SUCI UTAKMICE**

**Članak 22.**

Liste suđenja donosi Komisija nogometnih sudaca SAVEZA , a verificira ih Izvršni odbor SAVEZA-a.

Utakmice I ŽNL sude tri (3) suca.

Utakmice II i III ŽNL u pravilu sude tri (3) suca, iznimno u nedostatku sudaca Povjerenik za suđenje može odrediti i jednog suca.

Obveza sudaca utakmice je da na utakmice ŽNL Bjelovarsko - bilogorske županije, dođu najmanje 45 minuta prije zakazanog početka utakmice.

Sudac(ci) utakmice, odmah po dolasku, dužni su se javiti delegatu utakmice.

U slučaju nedolaska suca – sudaca na delegiranu utakmicu postupiti će se po Pravilima nogometne igre.

**Članak 23.**

Sudac je obvezan u zapisniku o odigranoj utakmici u Comet sustavu ovjeriti unesene podatke o rezultatu utakmice, strijelcima, zamjenama igrača, opomenutim i isključenim igračima ili službenim osobama kao i unijeti eventualnu prijavu protiv neposrednih sudionika utakmice, gledatelja ili kluba za prekršaje učinjene prije, za vrijeme i poslije utakmice. U slučaju potrebe na zahtjev ovlaštenih tijela ŽNS-a treba dostaviti i dopunsko izvješće.

**Nakon provjere podataka sudac zaključuje utakmicu iz „ZAKAZANA“ u „ODIGRANA.**

Ukoliko je incident počinjen prema sucu nakon utakmice kada se ne može opomenuti ili isključiti, sudac je dužan o navedenom izvijestiti delegata utakmice koji će isto konstatirati u „ZAPAŽANJE DELEGATA“ dok će sudac podnijeti dopunsko izvješće, a u iznimnim slučajevima i dodatnu prijavu.

Ukoliko se naknadno prijavljuje neka osoba (športski djelatnik, trener ili igrač) tada se to upisuje u rubriku „INCIDENTI“ .

Suci su obvezni u Izvještaj o utakmici unijeti pismenu prijavu protiv nogometnih djelatnika za prekršaje učinjene prije, za vrijeme i poslije utakmice, što se unosi u rubriku „INCIDENTI“, ako Zapisnik o utakmici još nije zaključen.

Ako je Zapisnik o utakmici zaključen o incidentu prema sucima i delegatu utakmice isti naknadno podnose pisanu prijavu i dopunsko izvješće Povjereniku za natjecanje i Disciplinskom sucu.

**Članak 24.**

 Sudac utakmice, ukoliko nema imenovanih pomoćnika, uz pomoć delegata utakmice provjerava ispravnost upisanih podataka u Zapisnik o utakmici sa igračima u početnoj postavi i zamjenskim igračima.

 Ukoliko su imenovani pomoćni suci, prvi pomoćni sudac u obvezi je provjeriti ispravnost imena i prezimena te brojeva igrača upisanih u Zapisnik o utakmici. Svaku neispravnost dužni su prijaviti delegatu utakmice koji je istu dužan otkloniti prije početka utakmice tako da o izmjenama obavijesti službene predstavnike klubova.

**Članak 25.**

 Sudac koji se u svezi s obavljanjem svoje dužnosti nedovoljno zalaže ili se ne pridržava odnosno ne provodi zaključke, odluke i upute nadležnih organa ili koji pokaže nedovoljno poznavanje Pravila nogometne igre ili propisa organa HNS-a, a u svezi s nogometnim natjecanjima i ne pridržava se Kodeksa ponašanja nogometnih djelatnika biti će sankcioniran.

**Članak 26.**

Sudac ( ili kada je primjenjivo pomoćni sudac ) nije odgovoran za bilo kakav oblik ozljede igrača, službene osobe ili gledatelja, bilo kakav oblik oštećenja imovine ili bilo koji drugi gubitak koji pretrpi pojedinac, klub, tvrtka, savez ili slično tijelo, zbog neke odluke koju je donio u smislu Pravila igre u odnosu na normalni postupak potreban radi održavanja, odigravanja i kontrole utakmice.

**UVJETI ZA NATJECANJE**

**Članak 27.**

**Svaki klub u Nogometnom savezu Bjelovarsko-bilogorske županije, mora ispunjavati određene uvjete za stupanj natjecanja u kojem se natječe ( ili se želi natjecati) koji su propisani Odlukom o uvjetima za natjecanje u Županijskim nogometnim ligama Saveza.**

Protiv nogometnog kluba koji tijekom tekuće natjecateljske sezone ne bude ispunjavao ili izgubi uvjete za natjecanje iz Odluke iz stavka 1. ovoga članka pokrenut će se disciplinski postupak i bit će kažnjeni sukladno odredbama Disciplinskog pravilnika HNS-a.

**TEREN ZA IGRU**

**Članak 28.**

Prvenstvene utakmice mogu se igrati samo na terenu koji je osposobljen za igru.

Domaći klub obvezan je pripremiti teren tako da bude potpuno podoban za odigravanje utakmice.

Ukoliko gostujući klub ima primjedbe na nepravilnosti mjera i naprava na igralištu, dužan je to u pismenom obliku predati sucu utakmice, 40 minuta prije početka utakmice.

Pregled terena radi nepravilnosti naprava i mjera mora se obaviti najmanje 40 minuta prije početka utakmice. Izuzetno, pregled terena o podobnosti se može obaviti i ranije, ali istog dana i uz obveznu nazočnost kapetana obje momčadi i suca utakmice.

Da li je teren nepodoban za igru zbog nevremena ili zbog nečeg drugog, što spada u višu silu, odlučuje jedino sudac ( uz nazočnost oba kapetana u vrijeme predviđeno za početak utakmice ), koji je određen suditi utakmicu.

Sudac i delegat obvezni su unijeti u zapisnik utakmice donesenu odluku o nepodobnosti terena za igru i zapisnik dostaviti u tajništvo NS BBŽ u roku od 24 sata, uz prethodnu obavijest telefonom.

Delegat je dužan o eventualnoj odluci o nesposobnosti terena izravno komunicirati s Povjerenikom za natjecanje putem telefona.

**Članak 29.**

Na terenu za igru za vrijeme odigravanja utakmice zabranjen je bilo koji oblik reklamiranja. Na mrežama, kutnim zastavicama ( na njima može biti logo kluba ili lige natjecanja ) ili vratima ne može biti izvješen reklamni materijal ili pribor (npr. kamere, mikrofoni i sl.). Također je zabranjena reprodukcija logotipa za vrijeme trajanja utakmice na travnatom dijelu terena za igru (korištenjem lasera i sl.).

**NOGOMETNI TRENERI**

**Članak 30.**

Trener može obavljati svoju dužnost na prvenstvenim utakmicama samo ako ima dozvolu za rad (licencu) izdanu od ŽNS-a. Ukoliko delegat utvrdi da trener nema licencu, neće mu dozvoliti da bude u ograđenom djelu igrališta, predviđen za zamjenske igrače i službene osobe, niti da bude upisan u zapisnik kao trener.

Trener je obvezan prisustvovati utakmici koju igra momčad za koju je licenciran.

**Delegat je obvezan upisati u zapisnik ili izvještaj s utakmice ukoliko neka momčad nema trenera ili trener utakmicu napusti prije završetka.**

 **Treneri mogu nastupati za svoj klub i na istoj utakmici mogu biti upisani u Zapisnik o utakmici, pod igrače i kao trener.**

**OBAVEZE KLUBOVA**

**Članak 31.**

Klub koji ne pristupi odigravanju utakmice svojom krivnjom, dužan je nadoknaditi štetu drugom klubu u slijedećem iznosu:

- I ŽNL seniori 200,00 eura.

- II ŽNL seniori 135,00 eura.

- III ŽNL seniori 100,00 eura.

Nadoknada štete vrši se putem Saveza po pravomoćnosti odluke Povjerenika za natjecanje i po zahtjevu kluba za naknadom štete.

**Članak 32.**

Svi klubovi Prve, Druge i Treće ŽNL podliježu obveznom plaćanju slijedećih troškova:

a) članarinu za natjecanja u Prvoj, Drugoj i Trećoj ŽNL koju određuje Izvršni odbor ŽNS-a. Članarinu su klubovi dužni uplatiti u dvije rate (Jesen-Proljeće) u pravilu prije odigravanja 1. kola odnosno prije početka proljetnog dijela natjecanja. Kotizacija se uplaćuje na žiro-račun Nogometnog saveza Bjelovarsko-bilogorske županije, u dvije rate.

b) sve kazne izrečene i određene od strane Disciplinskog suca SAVEZA i Disciplinske komisije,

c) sucima i delegatu putne troškove ( 0,15 eura po kilometru), naknadu (taksu) prema odluci Izvršnog odbora ŽNS-a,

d) plaćanje službenih osoba (sudaca i delegata) obavlja se najkasnije 14 dana od odigrane prvenstvene utakmice. Ukoliko klub ne izvrši svoje obveze, po prijavi službenih osoba na propisanom obrascu, a najranije 15 dana od odigrane utakmice Disciplinski sudac, u pravilu, pokreće postupak.

**ZABRANA NASTUPA ZBOG SUSPENZIJE**

**Članak 33.**

Suspendirana momčad, odnosno sve momčadi suspendiranog kluba ne mogu nastupiti na javnoj utakmici sve dok traje suspenzija. Suspenzija izrečena po članku 136. Disciplinskog pravilnika HNS-a zbog neplaćanja financijskih obaveza odnosi se samo na seniorsku momčad, a ukoliko klub nema seniorsku momčad na prvu najstariju uzrasnu momčad.

**ŽALBA**

**Članak 34.**

Žalbe na utakmice podnose se Povjereniku za natjecanje koju rješava Natjecateljska komisija u prvom stupnju.

Žalbe po svim osnovama moraju se najaviti preporučenom poštom ili mailom u roku od dva (2) dana od dana odigravanja utakmice. Žalbe u zadnja tri kola dostavljaju se u roku od 24 sata od odigrane utakmice. Obrazloženje žalbe mora se dostaviti u dva primjerka, s dokazom o uplaćenoj naknadi u roku od tri (3) dana od dana odigravanja utakmice.

Za utakmice posljednja tri kola prvenstva, žalbe se najavljuju i dostavljaju u roku od dva (2) dana od dana odigravanja utakmice.

Ukoliko rok za žalbu ističe u nedjelju ili na državni praznik, on se produžava na prvi slijedeći dan. Odluke o podnijetim žalbama na utakmice donose se najkasnije u roku od četrnaest (14) dana od dana prijema žalbe, odnosno dva (2) dana slučaju žalbe na utakmice iz posljednja tri kola prvenstva.

**PRISTOJBE NA ŽALBU**

**Članak 35**

Naknada na žalbu protiv rješenja u prvom stupnju za sve županijske lige iznosi 50,00 eura, a uplaćuje se na IBAN Saveza broj HR 25 2402006 1100004410.

Pristojba se vraća podnositelju ukoliko se žalba u potpunosti usvoji.

**ŽALBENI POSTUPAK**

**Članak 36.**

Nenajavljene, neblagovremene ili nedovoljno uplaćene žalbe neće biti uzete u postupak, već će biti odbačene, a utakmica će biti registrirana postignutim rezultatom.

Pri ocjeni blagovremenosti žalbe, uzima se u obzir datum na poštanskom žigu preporučenog pisma ili brzojava, datum na mailu o žalbi odaslanoj mailom ili datum na novčanoj uplatnici.

**Članak 37.**

Žalbe na odluke Natjecateljske komisije podnose se Komisiji za žalbe SAVEZA u roku od pet (5) dana po odredbama iz članka 80. PNN.

Odluka u drugom stupnju mora biti donijeta u roku od deset (10) dana, a u slučaju žalbe iz stavka 2.ovog članka u roku od dva (2) dana od dana prijema žalbe.

Protiv odluke Komisije za žalbe ne može se uložiti žalba.

Žalbe na odluke Disciplinskog suca podnose se Komisiji za žalbe SAVEZA u roku od osam (8) dana od uručenja odluke.

Odluke o podnijetim žalbama na odluke Disciplinskog suca donose se najkasnije u roku od trideset dana od dana zaprimanja žalbe.

Ako organ u drugom stupnju ne riješi žalbu u predviđenom roku, smatra se da žalba nije usvojena, a žalitelj ima pravo podnijeti prijedlog za podizanje zahtjeva za zaštitu Pravilnika o nogometnim natjecanjima.

Rok za podnošenje prijedloga je deset (10) dana, odnosno pet (5) dana u slučaju žalbenog postupka u posljednja tri prvenstvena kola, po isteku roka za donošenje odluke o žalbi.

**REGISTRACIJA UTAKMICE**

**Članak 38.**

Ako na utakmici nije uložena žalba, a ne postoje razlozi za registraciju utakmice po službenoj dužnosti sa 3-0 (par-forfait), utakmica se registrira sa postignutim rezultatom.

Odigrane utakmice registrira Povjerenik za natjecanje u pravilu najkasnije u roku od 3 dana od dana odigravanja.

U slučaju da je na neku utakmicu uložena žalba, rok za registraciju utakmice produžava se do donošenja odluke o žalbi, odnosno do izvršenja te odluke. Registrirana utakmica ne može biti poništena od strane Povjerenika lige, ako je odluka postala pravovaljana ili je u drugom stupnju donijeta odluka koja je konačna osim u postupku predviđenom Pravilnikom o nogometnim natjecanjima.

**DISCIPLINSKA NADLEŽNOST**

**Članak 39.**

O disciplinskom prekršajima koje naprave klubovi, igrači, suci, treneri ili ostali nogometni djelatnici u ovom natjecanju odlučuje disciplinski sudac i Disciplinska komisija Saveza-a na osnovu odredaba Disciplinskog pravilnika HNS.

**NAPREDOVANJE**

**Članak 40.**

 **Zahtjev za napredovanje u viši stupanj natjecanja podnosi se najkasnije do 31. svibnja tekuće kalendarske godine i to pismenim putem ovjeren pečatom i potpisom ovlaštene osobe kluba.**

**Klub koji želi napredovati u viši rang natjecanja mora do 15. srpnja tekuće kalendarske godine ispuniti sve uvjete ranga u koji prijavljuje napredovanje. Ukoliko klub prijavi napredovanje, a ne ispuni sve uvijete nastavnog ranga snositi će disciplinsku odgovornost po članku 88., 92. i 96. Disciplinskog pravilnika HNS-a.**

**Napredovanje u viši rang natjecanja mora se omogućiti prvaku lige dok će se ostalim klubovima do zaključno 3. mjesta moći odobriti napredovanje o čemu odlučuje Izvršni odbor Saveza. Mogućnost napredovanja utvrđuje se za svaki klub posebno, a osim o rezultatskom uspjehu važni su i ostvareni uvjeti potrebni za natjecanje u višem stupnju natjecanja.**

**Članak 41.**

**I ŽNL**

**Prvo poredani klub I ŽNL-e stječe pravo napredovanja u III NL skupina Sjever u natjecateljskoj sezoni 2026/2027.g, ukoliko ispunjava uvjete navedene u Odluci o uvjetima/kriterijima za natjecanje u Trećoj NL.**

**Prvaci 5 (pet) skupina ŽNS i 14. plasirani klub iz Treće NL igraju kvalifikacije za popunu Treće NL skupina Sjever.**

 **Broj klubova koji ispadaju u niži stupanj natjecanja ovisi o broju klubova koji se vraćaju ( ispadaju ) iz III NL skupina Sjever, s tim da posljednje poredani klub iz I ŽNL ispada u niži stupanj natjecanja.**

**Za sva sporna pitanja Izvršni odbor Saveza donijeti će zasebnu odluku.**

**I ŽNL može brojati od 12 do 16 klubova.**

#### II ŽNL

**Prvo poredani klub iz II ŽNL stječe pravo natjecanja u višem stupnju - I ŽNL, ako ispunjava uvjete za taj stupanj natjecanja.**

 **Broj klubova koji ispadaju u niži stupanj natjecanja ovisi o broju klubova koji se vraćaju ( ispadaju ) iz I ŽNL-e, s tim da dva posljednje plasirana kluba ispadaju u niži stupanj natjecanja osim u slučaju reorganizacije liga ili da nema zainteresiranih za napredovanje iz nižeg stupnja o čemu tada Izvršni odbor Saveza donosi posebnu odluku.**

**II-a ŽNL može brojati od 10 do 14 klubova.**

**III-e ŽNL**

**Prvo poredani klubovi III-ih ŽNL, skupina sjever i jug stječu pravo natjecanja u višem stupnju - II ŽNL, ako ispunjavaju uvjete za taj stupanj natjecanja.**

**Nakon svake natjecateljske sezone III-e ŽNL se formiraju po regionalnoj orijentiranosti o čemu odlučuje I.O. Saveza.**

**Treća ŽNL liga može imati maksimalno 14 klubova.**

**UTVRĐIVANJE PLASMANA**

**Članak 42.**

Konačni poredak na tablici utvrđuje se odredbama Pravilnika o nogometnim natjecanjima HNS-a (članak 71.).

**NAGRADE**

**Članak 43.**

Prvacima pobjednicima svih liga Savez u trajno vlasništvo dodjeljuje pehare na način koji odluči Izvršni odbor Saveza.

Pehari se klubovima predaju na utakmicama po izboru kluba.

**OPREMA MOMČADI**

**Članak 44.**

Gostujući klub mora poštivati boju sportske opreme kluba domaćina, koja je prijavljena u tajništvo ŽNS-a prije početka natjecanja i ista objavljena u Glasilu „NOGOMET“.

Klub domaćin nastupa u prijavljenoj boji sportske opreme na utakmici.

Ako gostujući klub nema sportsku opremu druge boje, domaćin će mu posuditi sportsku opremu boje različite od svojih uz naknadu u iznosu od 50,00 eura.

Vratar mora nositi dres u boji koja ga jasno razlikuje od ostalih igrača i sudaca.

Dresovi ili majice jedne momčadi moraju biti istih boja i na poleđini označeni jasno čitljivim brojevima od 1-99 smještenim u sredini, visine između 25 cm (dvadeset pet centimetara) i 35 cm (trideset pet centimetara). Ako su dresovi prugasti ili šareni, brojevi moraju biti na jednobojnoj podlozi.

Brojevi na dresovima moraju se slagati sa brojevima u zapisniku utakmice.

**TIJELA NATJECANJA**

**Članak 45.**

Tijela natjecanja su:

* Natjecateljska komisija,
* Povjerenik za natjecanje,
* Povjerenik za suđenje,
* Disciplinska komisija,
* Disciplinski sudac,
* Komisija za žalbe.

Nadležnosti tijela natjecanja pobliže su opisana u Pravilniku o radu Izvršnog odbora i njegovih tijela.

**PRAVA IZ NATJECANJA**

**Članak 46.**

Na prvenstvenim utakmicama ŽNL ukoliko se prodaju ulaznice iste samostalno tiskaju klubovi prema svojim potrebama.

Prihod sa utakmica ŽNL pripada klubu domaćinu.

**OSTALE ODREDBE**

**Članak 47.**

Klubovi sudionici natjecanja obvezuju se poštivati odredbe Propozicija natjecanja, odluke tijela natjecanja kao i načela Fair Play-a.

**KAZNENE ODREDBE**

**Članak 48.**

Za povrede odredaba ovih Propozicija disciplinsku odgovornost snose svi za to odgovorni klubovi, igrači, suci, delegati i ostali djelatnici, a prema odredbama Disciplinskog pravilnika HNS.

**PRIJELAZNE I ZAVRŠNE ODREDBE**

**Članak 49.**

Za sve što nije predviđeno ovim Propozicijama vrijede odredbe Pravila nogometne igre, Odluke Međunarodnog IFAB-a BOARD-a, Pravilnika o natjecanju HNS-a, odluka i tumačenja KNS IO HNS, te ostalih propisa i odluka HNS.

**Članak 50.**

Za tumačenje ovih Propozicija nadležan je Izvršni odbor ŽNS-a, a u vremenu između sjednica Izvršnog odbora Natjecateljska komisija.

**Članak 51.**

Ove Propozicije stupaju na snagu danom objave na službenim internetskim stranicama Saveza.

U Bjelovaru, 28. srpnja 2025. godine

Predsjednik NSBBŽ

 Slavko Prišćan, v.r.